b'\n_START_ARTICLE_\nFree! (anime)\n_START_SECTION_\nBalangkas\n_START_PARAGRAPH_\nAng Free! ay nagsimula sa apat na lalaki\xe2\x80\x94sina Haruka, Makoto, Nagisa and Rin\xe2\x80\x94bago sila magtapos ng elementarya. Silang lahat ay sumali sa isang paligsahan kung saan sila ay nanalo ngunit pagkatapos ay naghiwalay. Pagkalipas ng ilang taon, muling nagkasama sina Haruka, Makoto at Nagisa sa pagpasok nila sa haiskul. Hindi naglaon, bumalik si Rin galing sa Australia at hinamon niya si Haruka sa isang karera, kung saan siya ay nanalo. Pagkatapos nito, naisip ni Nagisa na gumawa ng kapisanan ng mga manlalangoy sa kanilang paaralan. Itinatag nina Haruka, Makoto, Nagisa ang Iwatobi High School Swimming Club, kung saan sinamahan sila ni Rei.\n_START_SECTION_\nDrama CD\n_START_PARAGRAPH_\nDalawang bolyum ng drama CD na tinawag na Iwatobi High School Swimming Club Activity Journal (\xe5\xb2\xa9\xe9\xb3\xb6\xe9\xab\x98\xe6\xa0\xa1\xe6\xb0\xb4\xe6\xb3\xb3\xe9\x83\xa8\xe3\x80\x80\xe6\xb4\xbb\xe5\x8b\x95\xe6\x97\xa5\xe8\xaa\x8c Iwatobi K\xc5\x8dk\xc5\x8d Suiei-bu Katsud\xc5\x8d Nisshi) ang nilabas mula 21 Agosto 2013 hanggang 25 Setyembre 2013.\n_START_SECTION_\nAnime\n_START_PARAGRAPH_\nNilabas ng Animation Do ang isang splash image para sa isang bagong proyekto noong Abril 2012, na sinundan ng isang patalastas (commercial) para sa proyekto noong Marso 2013. Naging popular ang patalastas (commercial) sa website na Tumblr, kung saan itinawag itong "swimming anime". Kahit ang patalastas (commercial) ay tumagal lang ng tatlumpung segundo, iba\'t-ibang likha ang ginawa ng mga fan na lumawak sa mga karakter, katulad ng mga talambuhay, fan fiction. Nagkaroon rin ng isang petisyon na tuluyang gawing anime ang patalastas (commercial)._NEWLINE_Ang anime ay ginawa ng Kyoto Animation at ang sangay nito na Animation Do. Idinerekta ito ni Hiroko Utsumi at isinulat ni Masahiro Yokotani. Ang mga karakter ay dinisenyo ni Futoshi Nishiya habang ang mga musika ay ginawa ni Tatsuya Kat\xc5\x8d. Umere ito mula Hulyo 4 hanggang 26 Setyembre 2013 sa Tokyo MX, at umere din sa mga website na Niconico at Crunchyroll.\n_START_SECTION_\nMagaang nobela\n_START_PARAGRAPH_\nAng orihinal na magaang nobela na High Speed! (\xe3\x83\x8f\xe3\x82\xa4\xe2\x98\x86\xe3\x82\xb9\xe3\x83\x94\xe3\x83\xbc\xe3\x83\x89 Hai Sup\xc4\xabdo) ay isinulat ni K\xc5\x8dji \xc5\x8cji. Isinama ni \xc5\x8cji ang nobela sa pangalawang Kyoto Animation Award noong 2011, kung saan nakakuha ito ng kagalang-galang pagbanggit. Inilimbag ito ng Kyoto Animation noong 8 Hulyo 2013.'